זאק קינג

זאקרי "זאק" מייקל קינג (באנגלית: Zachary Michael King; נולד ב-4 בפברואר 1990) הידוע בשם זאק קינג, הוא קוסם, אמן חושים, יוטיובר ואושיית רשת אמריקאי. קינג ידוע בקטעי הווידאו הקצרים שלו, בעזרתם הוא ניראה כאילו הוא עושה קסמים. קינג מכנה קטעי וידאו אלה כ"אחיזת עיניים דיגיטלית". קינג החל לפרסם קטעי וידאו ב-YouTube ב-2008, ב-2013 החל לפרסם קטעי וידאו ב-Vine, וב-2016 החל לפרסם ב-TikTok. נכון לפברואר 2023, צבר קינג ב-TikTok יותר מ-72.8 מיליון עוקבים, מה שהופך אותו לאדם השביעי במספר העוקבים שלו באפליקציה. קינג נולד וגדל בעיר פורטלנד במדינת אורגון, שבארצות הברית. קינג הוא ממוצא סיני מצד אביו, וממוצא אוסטרי וניקרגואי מצד אמו. קינג עשה את סרטו הראשון כשהיה בן שבע באמצעות מצלמת וידאו ביתית. כשהיה בן ארבע עשרה רכש ציוד וידאו כולל מחשב מקינטוש, מצלמות וכן חצובה והחל ליצור ולערוך סרטונים. קינג סיים את לימודיו באוניברסיטת ביולה שבעיר לה מיראדה, במדינת קליפורניה, במגמת קולנוע ואומנויות המדיה בדצמבר 2012. קינג הקים את אתר האינטרנט שלו, FinalCutKing.com בשנת 2008, בו נתן הדרכות וטיפים לגבי השימוש בתוכנת העריכה Final Cut Pro, מאחר שלא מצא הדרכות עבור התוכנה באינטרנט. במקביל, הוא החל להשתמש בערוץ היוטיוב שלו כדי לתת הדרכות לביצוע אפקטים חזותיים באמצעות התוכנה. לאחר שצבר קהל לאתרו, החל למכור סמינרי הדרכה והשתמש בכסף כדי לשלם עבור לימודיו. בדצמבר 2019 העלה קינג לאינטרנט סרטון שלו בו הוא נראה עף על מטאטא (בדומה לסרטי הארי פוטר) - הסרטון נצפה יותר מ-2.1 מיליארד פעמים ב-TikTok בתוך 4 ימים. בשנת 2011 הוא פרסם סרטון שכותרתו "חתולי הג'דיי" ביוטיוב - בסרטון שני חתולים נלחם עם חרבות. הסרטון צבר מעל מיליון צפיות בתוך שלושה ימים. סרטון המשך שכותרתו "חתולי הג'דיי מכים שנית" צבר יותר מ-27 מיליון צפיות. הסרטון השלישי בסדרה "חתולי הג'די - הכוח המתעורר" פורסם ב-2013, וצבר מעל 28 מיליון צפיות. במאי 2013 YouTube הכיר בזאק קינג כאחד מ-25 יוצרי הסרטים המבטיחים באמריקה. נכון למרץ 2022, לערוץ של קינג יש 13.3 מיליון מנויים ו-1.7 מיליארד צפיות ב-388 קטעי וידאו. הסרטון הכי נצפה שלו ביוטיוב נכון להיום (אוקטובר 2024) הוא: Best of Zach King Magic Compilation 2020 - Part 1, עם לא פחות מ- 101,532,288 צפיות. קינג ידוע גם עם סרטוני הMagic of the month בהם הוא מראה סרטונים שהצופים הכינו על פי נושא שהוא בחר, סרטוני Stranded בהם הוא בהרפתקאות ברחבי העולם ביבשה, באוויר וגם בים. וסרטוני הBest of בהם הוא מראה את הסרטונים הטובים ביותר מִשַנַה כל שהיא או מרשת חברתית מסוימת. קינג פרסם סרטון קצר במסגרת YouTube Shorts שזכה ליותר מ-1.2 מיליארד צפיות. הסרטון מכונה לעתים קרובות "סרטון הגרפיטי של זאק קינג" באינטרנט על ידי מעריצים וגולשים ברשת. קינג פתח את החשבון ה-vine שלו ב-9 בספטמבר 2013, כשראה שלרבים מחבריו יש חשבון באתר המדיה החברתית. הוא יצר סרטונים בחשבון כל יום במשך שלושים הימים לאחר מכן. בעקבות הצלחת המיזם המשיך לפרסם בחשבון זה. קינג הוזמן להופיע בהמופע של אלן דג'נרס ב-29 בינואר 2014. מאז שנת 2014, קינג יצר סרטונים למחייתו. בראיון אמר זאק כי "הפקת סרטון כזה לוקחת בדרך כלל למעלה מ-24 שעות, עם שלוש עד ארבע שעות של צילום". קינג פרסם את סרטון ה-TikTok, (שבאותה עת הערוץ נקרא מוזיקלי.ly) ב-28 בפברואר 2016. בסרטון הוא מגלם את עצמו בורח מבית כלא - שמו של הסרטון: "צריך שחרור בערבות? אה, רגע, לא משנה." הסרטון צבר 44.7 מיליון צפיות. וקינג הפך לערוץ השלישי הכי נעקב ב-TikTok. זאק קינג פרסם ב-TikTok ב-9 בדצמבר 2019. את הווידאו שלו רוכב על מטאטא, לדבריו מסוג "נימבוס 2000" (ובהמשך ניתן לראות כי עשה זאת לכאורה באמצעות מראה). שמו של הסרטון: "הם דחו את הבקשה שלי להתקבל להוגוורטס אבל אני עדיין מצאתי את הדרך להיות קוסם", והוא צבר כ-2.1 מיליארד צפיות. כשקינג היה בן שבע, משפחתו התנצרה, מהלך שלדבריו הוא אחד ה"דברים הגדולים" שקרו בחייו. הוא מחשיב את עצמו כנוצרי אדוק, דבר שמתבטא בדברים שונים כמו לקרוא חלקים מהתנ"ך כשהוא מתעורר בכל בוקר. הוא מרבה לדבר על אמונותו, ואפילו משלב את סגנון החיים שלו בסרטונים שלו.  קינג למד באוניברסיטת ביולה, אוניברסיטה נוצרית אוונגליסטית פרטית, לא-דתית, והוביל קבוצות נוער במחנות נוצריים שונים. קינג הציע נישואין לחברתו, רייצ'ל הולם (Rachel Holm), תוך שהוא מעמיד פנים שהוא יוצר פרסומת וידאו עבור אחד המותגים שלה. הם התחתנו בשנת 2014. בשנת 2016, הם התחרו יחד בתוכנית "המרוץ למיליון 28" והגיעו למקום ה-6. נכון לשנת 2017, הם גרו ברוסמור, קהילה לא מאוגדת במחוז אורנג', קליפורניה. לקינג ולאשתו יש אחים מאומצים, דבר שייתן לרייצ'ל השראה בעתיד לעבוד כמנהלת תיקים לאימוץ ואומנה. לקינג ולרעייתו ילד וילדה ביולוגיים, ובן נוסף מאומץ. קינג זכה במספר סרטים בפסטיבלי ותחרויות הפקת סרטוני פרסום ויוטיוב בינלאומיות. אתר האינטרנט הרשמי של זאק קינג זאק קינג, ברשת החברתית פייסבוק זאק קינג, ברשת החברתית אקס (טוויטר) זאק קינג, ברשת החברתית אינסטגרם זאק קינג, ברשת החברתית טיקטוק זאק קינג, סרטונים בערוץ היוטיוב זאק קינג, במסד הנתונים הקולנועיים IMDb (באנגלית) תאריך הולדתו של זאק קינג תיאור הפעילות של זאק קינג קורות חיים קייטי גיל, Bizarre optical illusion showing man flying on broomstick 'seen 2billion times', עיתון דיילי סטאר, 13 בדצמבר 2019 "YouTube Filmmakers stop in Oceanside". The Coast News. נבדק ב-2020-12-28. קסנדרה גונזלס (12 באוקטובר 2011). "Zach King becomes YouTube sensation with "Jedi Kittens" video". The Biola University Chimes. נבדק ב-2020-12-28. {{cite web}}: (עזרה) ראו את הסרטון כאן טרבור מוג (20 בינואר 2020). "Vine Star Dazzles Users With Awesome Six-Second Video Tricks". Digital Trends. נבדק ב-2020-12-28. {{cite web}}: (עזרה) "Zach King - YouTube". אתר יוטיוב. נבדק ב-2020-12-28. סרטון, באתר יוטיוב, ‏1 באפריל 2020 "איך סרטון הגרפיטי של זאק קינג הפך לסרטון ה-YouTube הקצר הנצפה ביותר עם למעלה מ-1.2 כוכב צפיות", באתר הטיימס של הודו, ‏ISSN 0971-8257 . אוחזר ב-9 בינואר 2024 . "Top Viner Zach King". Ellen TV. אורכב מ-המקור ב-22 בפברואר 2014. נבדק ב-9 בפברואר 2016. {{cite web}}: (עזרה) אתר המופע של אלן דג'נרס לאס אולאנוף (24 בינואר 2014). "Vine at One: A Creative Tool That's Changing Lives". Mashable. נבדק ב-28 בדצמבר 2020. {{cite web}}: (עזרה) "עשרים הערוצים להם מספר העוקבים הגבוה ביותר ב-TickTok". נבדק ב-2020-12-28. סוג מטאטא מעופף המוזכר בספרי הארי פוטר DRAW MY LIFE – זאק קינג ,, ‏30 באפריל 2013 , אוחזר 6 בנובמבר 2021 אבהות – How I Become A Dad ,, ‏21 ביוני 2020 , אוחזר 6 בנובמבר 2021 זק קינג חולק את כישרונותיו ואת אמונתו, ‏17 בינואר 2015 , אוחזר ב-6 בנובמבר 2021 לישון בכנסייה - זאק קינג קסם, ‏8 ביולי 2018 , אוחזר ב-6 בנובמבר 2021 משפחתו של זאק קינג טרייסי שוורץ, Water challenge sinks McHenry woman, husband on 'The Amazing Race, השיקגו טריביון, 23 באפריל 2016 משפחת קינג - סיפור האימוץ שלנו., ‏8 ביולי 2019 , אוחזר 6 בנובמבר 2021 Chmielewski, Dawn C. (1 במאי 2011). "YouTube awards cash, schooling to budding videographers". לוס אנג'לס טיימס. נבדק ב-21 בדצמבר 2020. {{cite news}}: (עזרה)